section_heading: Povijest
paragraph_text: Na području Donjeg Vidovca pronađeni su značajni nalazi iz doba antike. Zbog blizine utoka Mure u Dravu Donji Vidovec je bio i središte naseljenosti cijelog istočnog Međimurja od Čukovca i Donjeg Mihaljevca pa sve do Legrada i Kotoribe. Duže vrijeme u povijesti nosio je ime Bistrica koje je dobio po obližnjem potoku Bistrecu (Bystercz), a od 1478 godine nosi ime Zentwyd tj. Sveti Vid. Toj župi pripadali su Donja Dubrava, Altarec (Sveta Marija), Donji Mihaljevec i Kotoriba, gotovo do konca 18. stoljeća.